****

|  |
| --- |
| **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ****ՖԻՆԱՆՍՆԵՐԻ ՆԱԽԱՐԱՐՈՒԹՅՈՒՆ****ՆԱԽԱՐԱՐԻ ՏԵՂԱԿԱԼ** |

|  |
| --- |
| **№ 03/26/17097-2022** |

 0010, Երևան, Մելիք-Ադամյան փող. 1

Վեբ կայք՝ www.minfin.am, ֆիննախ.հայ

Էլ. փոստ՝ secretariat@minfin.am

Հեռ.՝ (+374 11) 800 156

ՀՀ ՊԵՏԱԿԱՆ ԿԱՌԱՎԱՐՄԱՆ

ՄԱՐՄԻՆՆԵՐԻՆ

ՊԱՏՃԵՆԸ՝ ՀՀ ՆԱԽԱԳԱՀԻ ԱՇԽԱՏԱԿԱԶՄԻՆ

 Համաձայն ՀՀ կառավարության 23/12/2021թ. N 2121-Ն որոշման N 12 հավելվածով հաստատված կարգի 7-րդ կետի՝ ծախսային ծրագրերի և միջոցառումների հատկացումների գծով նվազեցումներ կարող են նախատեսվել միայն այն դեպքում, երբ առկա է նվազեցվող գումարի չափով ազատ մնացորդ և այն ծանրաբեռնված չէ պարտավորություններով: Նույն կետով սահմանված է նաև, որ մինչև նվազեցում նախատեսող նախագիծը շրջանառելը, դրանում առկա նվազեցվող ցուցանիշների փոփոխությունը՝ այն նախաձեռնող մարմնի կողմից պետք է նախնական մուտքագրման ենթարկվի գանձապետական վճարահաշվարկային համակարգում:

 Այս կապակցությամբ հայտնում ենք, որ վերոհիշյալ կետի պահանջները կիրառելի են այն դեպքերում, երբ ծախսային ծրագրերի և միջոցառումների հատկացումների գծով նվազեցումները ծանրաբեռնված չեն պարտավորություններով:

 Ինչ վերաբերում է գնումների գծով պարտավորություններով ծանրաբեռնված միջոցների նվազեցմանը, ապա հիմք ընդունելով ՀՀ կառավարության 04/05/2017թ. N 526-Ն որոշմամբ հաստատված կարգի 33-րդ կետի 9-րդ ենթակետի պահանջները, գտնում ենք, որ՝

 - կողմերի փոխադարձ համաձայնությամբ պետք է կասեցվի նաև պայմանագրով նախատեսված ապրանքի մատակարարման, աշխատանքի կատարման կամ ծառայության մատուցման գործընթացը՝ մինչև նվազեցման վերաբերյալ իրավական ակտի հաստատումը կամ դրա մերժումը.

 - փոխադարձ համաձայնության առկայության հիման վրա պայմանագիրը կնքած պատվիրատուն, մինչև իրավական ակտի նախագծի շրջանառումը, համաձայնության առկայությունը հիմնավորող փաստաթղթի բնօրինակից սկանավորված տարբերակը մուտքագրում է էլեկտրոնային գնումների պլանների հաշվառման համակարգ (մրցույթներ բաժնում)՝ միաժամանակ նույն միջավայրում ծանրաբեռնված գումարը նվազեցնելով նախագծով սահմանված գումարի չափով: Նշված գործողությունն իրականացնելուց հետո նույն համակարգում՝ գնումներ պլանի բաժնում, միևնույն ԳՄԱ կոդի տողից ևս իրականացվում է ֆինանսական միջոցի նվազեցումը:

|  |  |  |
| --- | --- | --- |
| ՀԱՐԳԱՆՔՈՎ՝ |  |  |
|  | ԱՎԱԳ ԱՎԱՆԵՍՅԱՆ |

Կատարող՝ Լ. Ավետիսյան

Հեռ. 011800331